**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 10/11/2022**

**Αριθ. Πρωτ. : 20070**

**ΑΠΟΣΠΑΣΜΑ**

# Από το πρακτικό της αριθμ. 36ης /2022ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 317**

**Αποδοχή της με αριθμό 77 /27.10.2022 Τεχνικής Μελέτης με τίτλο:** **« ΑΠΟΚΑΤΑΣΤΑΣΗ ΟΔΟΥ ΠΡΟΣΒΑΣΗΣ ΣΤΗΝ ΙΕΡΑ ΜΟΝΗ ΑΓΙΩΝ ΘΕΟΔΩΡΩΝ ΠΕΡΙΟΧΗΣ ΟΙΚΙΣΜΟΥ ΠΑΝΑΓΙΑΣ ΚΑΛΑΜΙΩΤΙΣΣΑΣ »** **.**

Στη Λιβαδειά σήμερα 8η Νοεμβρίου 2022 ημέρα Τρίτη και ώρα 13.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και μετά από την αρ.πρωτ. 19706/04-11-2022 έγγραφη πρόσκληση του Προέδρου της & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018 «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα οκτώ (8), ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλεγκας Ιωάννης 1.Πούλος Ευάγγελος

2. Μητάς Αλέξανδρος Αν και είχε νόμιμα προσκληθεί

3.Νταντούμη Ιωάννα (αν/κό μέλος κ. Καλογρηά Αθανασίου)

4.Σαγιάννης Μιχαήλ

5.Μερτζάνης Κωσταντίνος

6. Καπλάνης Κωνσταντίνος

7. Μπράλιος Νικόλαος

8.Καραμάνης Δημήτριος(αποχώρησε στο 20ο Θέμα του Π.Η.Δ.)

Ο Πρόεδρος της Οικονομικής Επιτροπής εισηγούμενος το 14ο θέμα της ημερήσιας διάταξης της υπ΄αριθμ. 19706/04-11-2022 πρόσκλησης (13ο στον Πίνακα θεμάτων Συνεδρίασης), έθεσε υπόψη των μελών την με αριθ. πρωτ. 19491/01-11-2022 εισήγηση της Δ/νσης Τεχνικών Υπηρεσιών του Δήμου Λεβαδέων , στην οποία αναφέρονται τα παρακάτω:

*Αντικείμενο της παρούσας μελέτης που φέρει τον τίτλο : « ΑΠΟΚΑΤΑΣΤΑΣΗ ΟΔΟΥ ΠΡΟΣΒΑΣΗΣ ΣΤΗΝ ΙΕΡΑ ΜΟΝΗ ΑΓΙΩΝ ΘΕΟΔΩΡΩΝ ΠΕΡΙΟΧΗΣ ΟΙΚΙΣΜΟΥ ΠΑΝΑΓΙΑΣ ΚΑΛΑΜΙΩΤΙΣΣΑΣ »* *είναι Το συνολικό μήκος του έργου είναι 350 μέτρα (ορθοφωτοχάρτης).*

*Αντικείμενο του έργου είναι η αποκατάσταση και ασφαλτόστρωση τμημάτων οδών, που συνδέουν την Ιερά Μονή Αγίων Θεοδώρων και την παραλία της Ζάλτσας, στην περιοχή του οικισμού Παναγίας Καλαμιώτισσας του Δήμου Λεβαδέων .*

*Το συνολικό μήκος του έργου είναι 4.000 μέτρα και το πλάτος των οδών (άσφαλτος) είναι 5,00 μέτρα για την οδό προς την Ιερά Μονή και 4,50 μέτρα για την παραλία της Ζάλτσας. (αεροφωτογραφίες)*

*Α. ΑΓΙΟΙ ΘΕΟΔΩΡΟΙ (μήκος: 2000 μέτρα)*

*Β. ΠΑΡΑΛΙΑ ΖΑΛΤΣΑΣ (μήκος: 2000 μέτρα)*

*Συγκεκριμένα τα τεχνικά στοιχεία του έργου είναι:*

*Α. χωματουργικές εργασίες :*

1. *Εργασίες εκσκαφής εδαφών σε έδαφος γαιωημιβραχώδες με σκοπό τη εξομάλυνση της οδού όπου κρίνεται αναγκαίο προκειμένου να επιτευχθεί η ενιαία ομοιογένεια και τα υψόμετρα ώστε να εκτελεστούν οι εργασίες οδοστρωσίας.*
2. *Εργασίες διάνοιξης τμημάτων τάφρων με στόχο την ομαλή διευθέτηση των ομβρίων υδάτων.*
3. *Εργασίες εκσκαφής θεμελίωσης για την κατασκευή τεχνικών από τσιμεντοσωλήνες, φορτοεκφόρτωση και μεταφορά των προϊόντων εκσκαφής σε αδειοδοτημένους χώρους που θα υποδειχθούν από την Υπηρεσία.*
4. *Κατασκευή βάσης οδοστρωσίας από θραυστά αδρανή υλικά συμπυκνωμένου μεταβλητού πάχους έως 0,15 μ., με τη μεταφορά των υλικών υπόβασης από το εγγύτερο πιστοποιημένο λατομείο στην περιοχή του έργου με οποιοδήποτε μέσο.*

*Β. Τεχνικές εργασίες :*

* *Τοποθέτηση προκατασκευασμένων τσιμεντοσωλήνων αποχέτευσης κλάσεως αντοχής 120 κατά ΕΛΟΤ ΕΝ 1916 ονομαστικής διαμέτρου D 1200 και D 1600 mm σε ορύγματα με μηχανικά μέσα και η σύνδεσή τους για την εξασφάλιση της σωστής λειτουργίας της απορροής των όμβριων υδάτων.*

*Γ. Ασφαλτικά :*

* *Προεπάλειψη ανασφάλτωτης επιφάνειας με ασφαλτικό διάλυμα , (ασφαλτική προεπάλειψη).*
* *Κατασκευή ασφαλτικής στρώσης κυκλοφορίας συμπυκνωμένου πάχους 0,05 μ με θερμό ασφαλτόμιγμα αποδεκτής ποιότητας και χαρακτηριστικών σύμφωνα με την εγκεκριμένη μελέτη σύνθεσης , κυλίνδρωση του ασφαλτομίγματος όσες φορές κρίνεται αναγκαίο ώστε να προκύψει η προδιαγραφόμενη επιφανειακή υφή και ομαλότητα σύμφωνα με την εγκεκριμένη ΕΤΕΠ 05-03-11-04.*

*Ο Προϋπολογισμός του έργου ανέρχεται στο ποσό των 500.000,00€ συμπεριλαμβανομένου του Φ.Π.Α. 24% .*

*Η χρηματοδότησή του προέρχεται από πιστώσεις της ΣΑΕ571 του Προγράμματος Δημοσίων Επενδύσεων (Π.Δ.Ε.) μέσω του Υπουργείου Υποδομών και Μεταφορών .*

*Κατόπιν όλων των ανωτέρω και σε εφαρμογή των διατάξεων του άρθρου 40 του Ν.4735/2020 έτσι όπως αυτό αντικατέστησε το άρθρο 72 παρ. περί αρμοδιοτήτων της Οικονομικής Επιτροπής του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης»,*

*καλούνται τα μέλη της Οικονομικής Επιτροπής του Δήμου Λεβαδέων όπως αποφασίσουν για την αποδοχή της υπ΄αριθμόν* *77 /27.10.2022 Τεχνικής Μελέτης με τίτλο:* *« ΑΠΟΚΑΤΑΣΤΑΣΗ ΟΔΟΥ ΠΡΟΣΒΑΣΗΣ ΣΤΗΝ ΙΕΡΑ ΜΟΝΗ ΑΓΙΩΝ ΘΕΟΔΩΡΩΝ ΠΕΡΙΟΧΗΣ ΟΙΚΙΣΜΟΥ ΠΑΝΑΓΙΑΣ ΚΑΛΑΜΙΩΤΙΣΣΑΣ »* *, προϋπολογισμού 500.000,00€ συμπεριλαμβανομένου του Φ.Π.Α. 24%*

**Η Οικονομική Επιτροπή λαμβάνοντας υπόψη:**

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του

Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

-Την υπ΄αριθμό 77 /27.10.2022 Τεχνική Μελέτη « ΑΠΟΚΑΤΑΣΤΑΣΗ ΟΔΟΥ ΠΡΟΣΒΑΣΗΣ ΣΤΗΝ ΙΕΡΑ ΜΟΝΗ ΑΓΙΩΝ ΘΕΟΔΩΡΩΝ ΠΕΡΙΟΧΗΣ ΟΙΚΙΣΜΟΥ ΠΑΝΑΓΙΑΣ ΚΑΛΑΜΙΩΤΙΣΣΑΣ » προϋπολογισμού 500.000,00€ συμπεριλαμβανομένου του Φ.Π.Α. 24%.

- Το με αριθ. πρωτ. 19491/01-11-2022 έγγραφο της Δ/νσης Τεχνικων Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την με αριθμό 77 /27.10.2022 Τεχνική Μελέτη με τίτλο :« ΑΠΟΚΑΤΑΣΤΑΣΗ ΟΔΟΥ ΠΡΟΣΒΑΣΗΣ ΣΤΗΝ ΙΕΡΑ ΜΟΝΗ ΑΓΙΩΝ ΘΕΟΔΩΡΩΝ ΠΕΡΙΟΧΗΣ ΟΙΚΙΣΜΟΥ ΠΑΝΑΓΙΑΣ ΚΑΛΑΜΙΩΤΙΣΣΑΣ » προϋπολογισμού 500.000,00€ (συμπεριλαμβανομένου του Φ.Π.Α. 24%), που συνέταξε θεώρησε η Δ/νση Τεχνικών Υπηρεσιών του Δήμου Λεβαδέων και αποτελεί συνημμένο της παρούσας απόφασης.

**Η παρούσα απόφαση πήρε αριθμό 317/2022.**

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΤΑ ΜΕΛΗ

1.Μητάς Αλέξανδρος

2 Νταντούμη Ιωάννα

3.Σαγιάννης Μιχαήλ

4. Μερτζάνης Κωσταντίνος

5.Καπλάνης Κων/νος

6.Μπράλιος Νικόλαος ΠΙΣΤΟ ΑΠΟΣΠΑΣΜΑ

7.Καραμάνης Δημήτριος Λιβαδειά 10 -11-2022

ΙΩΑΝΝΗΣ Δ. ΤΑΓΚΑΛΕΓΚΑΣ

ΔΗΜΑΡΧΟΣΛΕΒΑΔΕΩΝ